মঙ্গলবার ভোর রাতে ভারতীয় বায়ু সেনার আচমকা আক্রমণে তছনছ হয়ে যায় পাক অধিকৃত কাশ্মীরের তিন জঙ্গিঘাঁটি। সঠিক সংখ্যা জানা না গেলেও, সংবাদমাধ্যমের খবর অনুযায়ী এই হামলায় মারা গিয়েছে প্রায় সাড়ে তিনশো জঙ্গি। 

এই বিষয়ে অন্যান্য খবর

জঙ্গি নিকেশে কেন বায়ুসেনা, কেন বালাকোট, সাফ জানাচ্ছে কেন্দ্র


এই ঘটনার চব্বিশ ঘণ্টা কাটতে না কাটতেই, আজ, বুধবার ভোরে আরও দুই জঙ্গি নিহত হয় নিরাপত্তা বাহিনীর গুলিতে। তবে এ ঘটনা কাশ্মীরের সোপিয়ানের। 
সর্বভারতীয় সংবাদমাধ্যমের এক প্রতিবেদন অনুযায়ী, সোপিয়ানের মিমেন্দর অঞ্চলে জঙ্গি রয়েছে খবর পেয়ে তল্লাশি শুরু করে রাজ্যের নিরাপত্তা বাহিনী। কিন্তু তাদের উপস্থিতি বুঝতে পেরেই গোলাগুলি শুরু করে জঙ্গিরা। নিরাপত্তা বাহিনীও জবাব দেয়, যাতে প্রাণ হারায় দুই জঙ্গি। তবে, নিরাপত্তা বাহিনীর সকলেই অক্ষত রয়েছে বলেই জানা গিয়েছে।